b"\n_START_ARTICLE_\nBarista\n_START_PARAGRAPH_\nBarista (it. barista 'kavos ruo\xc5\xa1imo meistras')\xc2\xa0\xe2\x80\x93 kavos (paprastai espreso) ruo\xc5\xa1imo profesionalas, dirbantis kavin\xc4\x97je, bare, restorane, gerai i\xc5\xa1manantis kavas ir daugyb\xc4\x99 jos paruo\xc5\xa1imo b\xc5\xabd\xc5\xb3._NEWLINE_\xc4\xaegud\xc4\x99s barista i\xc5\xa1mano \xc4\xafvairi\xc5\xb3 modeli\xc5\xb3 espreso kavos aparatus, kuriais gali paruo\xc5\xa1ti \xc4\xafvairiausi\xc5\xb3 skoni\xc5\xb3 g\xc4\x97rimus pagal kliento pageidavim\xc4\x85, nustebinti \xc4\xafdomiais kavos deriniais su \xc4\xafvairiais priedais. Savo profesin\xc4\x97je veikloje barista domisi \xc4\xafvairiais kavos paruo\xc5\xa1imo b\xc5\xabdais, kavos pupeli\xc5\xb3 keliais, kol jos pasiekia galutin\xc4\xaf vartotoj\xc4\x85 per puodel\xc4\xaf kavos. Tai ne tik praktika, bet ir nuolatinis mokymasis, nes kavos pasaulio tendencijos greitai kinta, atsiranda nauj\xc5\xb3 paruo\xc5\xa1imo b\xc5\xabd\xc5\xb3, naujos \xc4\xafrangos ir paruo\xc5\xa1imo technik\xc5\xb3. Pie\xc5\xa1imas ant kavos, vadinamasis Latte art, yra vienas i\xc5\xa1 baristos, \xc4\xafvald\xc5\xbeiusio \xc4\xafvairias pie\xc5\xa1imo ant pieno putos technikas, darbo rezultat\xc5\xb3._NEWLINE_Vyksta barist\xc5\xb3 pasaulio \xc4\x8dempionatai (World Barista Champioship, WBC). Juose dalyvauja ir lietuviai. Organizuojami ir pana\xc5\xa1\xc5\xabs Lietuvos \xc4\x8dempionatai. Lietuva yra tarp spar\xc4\x8diai tobul\xc4\x97jan\xc4\x8di\xc5\xb3 valstybi\xc5\xb3 kavos kult\xc5\xabros at\xc5\xbevilgiu, nes vis daugiau \xc5\xbemoni\xc5\xb3 pradeda skirti ir vertinti ger\xc4\x85 kav\xc4\x85, auga bendra kavos g\xc4\x97rimo kult\xc5\xabra, organizuojami barist\xc5\xb3 mokymai."